Alžbeta (matka Jána Krstiteľa)

Svätá Alžbeta (hebrejsky  אֱלִישֶׁבַע / אֱלִישָׁבַע (Môj Boh prisahal), štandardná hebrejčina Elišéva / Elišáva, tiberská hebrejčina Ĕlîšéḇa / Elisabete; arabsky: إشاع) bola  podľa Nového zákona a Koránu matkou Jána Krstiteľa a manželkou kňaza Zachariáša.

Rodinný vzťah k Márii 
V Lukášovom evanjeliu je popisovaná ako príbuzná Márie. Použité grécke slovo συγγενίς môže odkazovať k rôznym príbuzenským vzťahom. Podľa anglickej Catholic Encyclopedia je ich vzťah popísaný svätým Hypolitom (asi 170 – 236), ktorý ich považuje za sesternice. Matku Alžbety a Annu, matku Márie, považuje za sestry. Máriina matka je známa aj z apokryfných textov.
Niektoré preklady tohto verša uvádzajú ich príbuzenstvo všeobecne, iné ich označujú rovno za sesternice.

Alžbeta v Biblii 
Podľa Lukášovho evanjelia Alžbeta pochádzala z kňazského rodu Áronových synov. Jej manžel Zachariáš bol jedným z kňazov poverených chrámovú službou.  Obaja boli „spravodliví pred Bohom“, ale boli už starší a bezdetní, lebo Alžbeta bola neplodná. Pri vykonávaní obradu Zachariáša navštívil anjel a oznámil mu, že jeho žena Alžbeta porodí syna, ktorý „bude veľkým pred Pánom“.
Tehotnú Alžbetu navštevuje potom jej príbuzná Maria, ktorá mala v lone Ježiša:

Na inom mieste ako v Lukášovom evanjeliu nie je už Alžbeta v Novom zákone menovaná. Zmieňujú sa o nej ešte niektoré apokryfy, najmä Protoevanjelium Jakubovo, ktoré líči narodenia jej syna a následnú vraždu jej manžela.

Svätosť 
Alžbeta je uctievaná ako svätá v rímskokatolíckej cirkvi (5. novembra), v pravoslávia a anglikánskych cirkvách 5. septembra v rovnaký deň ako jej manžel Zachariáš.

Referencie

Pozri aj 
Ján Krstiteľ
Zachariáš (kňaz)
Magnificat

Literatúra

Iné projekty

Zdroj 

Biblické postavy
Izraelskí katolícki svätci
Izraelskí pravoslávni svätci